नामकुम के जोरार में खुला ई-सुविधा केंद्र, आधार बनाने में होगी सहूलियत
रांची | नामकुमके जोरार में पंजाब नेशनल बैंक की शाखा के समीप रविवार को ई-सुविधा केंद्र खोला गया। इस केंद्र से लोग अब आधार का पंजीकरण समेत अन्य सभी ऑनलाइन सुविधाएं प्राप्त कर सकते हैं। केंद्र का उद्घाटन जन शिकायत परिषद, रांची के अध्यक्ष कृष्ण कुमार मधुप एवं उपाध्यक्ष देवानंद गोप प्रशासक दिनेश कुमार यादव ने किया। केंद्र के संतोष कुमार ने बताया कि वार्ड नंबर 49 में लोगों को इन सुविधाओं को लेने में काफी समस्याओं का सामना करना पड़ता था।
hin_Deva hin_Deva